
REFERAT
privind aprobarea participării Cantinei de Ajutor Social Timişoara 
la “Programul Rabla 2014”


		Cantina de Ajutor Social Timişoara este o instituţie publică, în subordinea Consiliului Local al Municipiului Timişoara, care  prestează servicii sociale persoanelor aflate în situaţii economico-sociale deosebite, activităţile fiind finanţate din  fonduri publice de la bugetul local.
Cantina de Ajutor Social Timişoara are în dotare autoturismul de tip FORD SCORPIO, an de fabricaţie 1990, autoturism pentru care în anii precedenţi s-au făcut demersurile necesare de disponibilizare conform HG nr. 841/1995 privind procedurile de transmitere fără plată şi de valorificare a bunurilor apartinând instituţiilor publice, demersuri rămase fără rezultat datorită refuzurilor primite din partea insituţiilor publice cărora le-a fost transmisă oferta de disponibilizare a autoturismului de tip FORD SCORPIO.
	Avand în vedere prevederile art. 39 din Ordinul  nr. 1239 din 14 mai 2013 pentru aprobarea Ghidului de finanţare a Programului de stimulare a înnoirii Parcului auto naţional conform căruia instituţia îndeplineşte criteriile de eligibilitate pentru a participa în cadrul programului, 
	Având în vedere prevederile art. 40, lit.(o) din Ordinul  nr. 1239 din 14 mai 2013 pentru aprobarea Ghidului de finanţare a Programului de stimulare a înnoirii Parcului auto naţional conform căruia pentru întocmirea dosarului de acceptare în cadrul programului  este necesar documentul care atestă ” hotărârea organelor de decizie privind participarea la program,în original; hotărârea trebuie să conţină acordul cu privire la casarea autovehicului uzat şi achiziţionarea autovehicului nou, datele de identificare a autovehiculului uzat, cuantumul primei de casare ce urmează a fi solicitat, precum şi modalitatea de asigurare şi susţinere a diferenţei până  la acoperirea integrală a preţului de achiziţionare  a autovehicului nou”,
	Datorită faptului că se preconizează ca  anul 2014 să fie ultimul în care Ministerul Mediului prin Administraţia Fondului pentru Mediu să organizeze programul Rabla începând cu luna martie şi instituţia noastră având acest  autorism marca FORD SCORPIO, an fabricaţie 1990,  care necesită reparaţii majore, reparaţii care conform evaluărilor  de specialitate al service-ului în care s-a aflat în repetate rânduri ar ajunge la o valoare mult mai mare decât valoarea estimată a autoturismului,  este mai eficient şi economic al introduce în acest program de reînnoire a parcului auto, pentru a reducere costurile de întreţinere şi administrare a acestui autovehicul,
	Având în vedere cele menţionate mai sus, solicităm aprobarea şi sustinerea financiară pentru a participa la program pentru achiziţionarea unui autovehicul , marca Dacia Logan MCV Laureate, la un preţ  aproximativ de  9900 Euro (cu TVA).

